SET ปิดเช้าบวก 7 จุด แรงซื้อ “พลังงาน” หนุน รับราคาน้ำมันรีบาวด์  
SET ปิดเช้าบวก 7 จุด อานิสงส์แรงซื้อกลุ่มพลังงานหนุน หลังราคาน้ำมันดิบรีบาวด์ แนวโน้มช่วงบ่ายคาดแกว่งกรอบแคบๆ รอเฟด ให้แนวรับ 1,575 จุด และแนวต้าน 1,590 จุด
SET ปิดเช้าบวก 7 จุด อานิสงส์แรงซื้อกลุ่มพลังงานหนุน หลังราคาน้ำมันดิบรีบาวด์ แนวโน้มช่วงบ่ายคาดแกว่งกรอบแคบๆ รอเฟด ให้แนวรับ 1,575 จุด และแนวต้าน 1,590 จุด
22 มี.ค. 2566

โดยนักวิเคราะห์ กล่าวว่า ตลาดหุ้นไทยช่วงเช้าที่ผ่านมาปรับขึ้นตามตลาดหุ้นภูมิภาคเอเชียกลับมาสดใส หลังวานนี้ตลาดหุ้นสหรัฐและยุโรปปิดบวกได้จากสถานการณ์หุ้นกลุ่มแบงก์เริ่มดีขึ้นเห็นได้จากหุ้นธนาคารยูบีเอส (UBS) มีแรงซื้อกลับเข้ามา ประกอบกับนางเจเน็ต เยลเลน รมว.คลังสหรัฐ ก็ออกมาเผยว่ารัฐบาลสหรัฐพร้อมคุ้มครองเงินฝาก หลังเกิดการล่มสลายของธนาคารซิลิคอน วัลเลย์ และ ซิกเนเจอร์
ทั้งนี้ประกอบกับ ราคาน้ำมันดิบก็รีบาวด์ หนุนให้หุ้นกลุ่มพลังงานวันนี้ปรับตัวขึ้นนำตลาด รวมถึงบรรดาผู้จัดการกองทุนต่างๆ เริ่มออกกองทริกเกอร์ฟันด์มาแข่งกันมากขึ้น สะท้อนว่าดัชนี SET มาอยู่ในระดับที่มีความน่าสนใจลงทุนอีกครั้ง
สำหรับแนวโน้มช่วงบ่ายคาดดัชนีแกว่งในกรอบแคบๆ จากนักลงทุนลดความเสี่ยงช่วงเข้าสู่การประชุมธนาคารกลางสหรัฐ (เฟด) ในวันที่ 21-22 มี.ค.นี้ ให้แนวรับไว้ที่ 1,575 จุด และแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,426.26 ล้านบาท ปิดที่ 143.00 บาท เพิ่มขึ้น 3.00 บาท
KBANK มูลค่าการซื้อขาย 1,342.17 ล้านบาท ปิดที่ 131.00 บาท ลดลง 1.00 บาท
ADVANC มูลค่าการซื้อขาย 1,160.69 ล้านบาท ปิดที่ 211.00 บาท ลดลง 3.00 บาท
PTT มูลค่าการซื้อขาย 968.75 ล้านบาท ปิดที่ 31.50 บาท เพิ่มขึ้น 0.75 บาท
CPALL มูลค่าการซื้อขาย 768.19 ล้านบาท ปิดที่ 63.50 บาท เพิ่มขึ้น 0.75 บาท